Den Vest-Sjællandske Avis, 1839-02-04
England. Jndenrigsministeren Lord John Russell har erklæret sig imod Kornlovene. Morning Chronicle meddeler hans Skrivelse til Præsidenten for Antikornlov-Forsamlingen i Strout, Lord John Russells Valgsted; den lyder saaledes: "Withehalden 21de Jan. Det staaer ikke i min Magt, min dyrebare Herre, at fjerne mig fra London paa en Tid, da Parlamentets Aabning forestaaer. Jeg vilde ellers have anseet det for min Skyldighed, at bivaane mine Vælgeres Forsamling angaaende Kornlovene. Jeg ydede Lovforslaget af 1829 min Bistand, fordi jeg betragtede det som en Forbedring af det tidligere Prohibitivsystem, men min Mening er, at en moderat, fast Told er fordeelagtigere, end den nuværende vaklende Told, ikke alene for Handelen og Erhvervsfliden, men ogsaa for Agerdyrkningen. Det er at ønske, at Lovene, ved hvilke Capitalernes Retning og Jndustriens Afvexlinger blive bestemte, ikke blive forandrede altfor ofte, men det er ogsaa ligesaa ønskværdigt ikke at vedligeholde et Toldsystem, der, som Erfaringen har viist, forhøier de høie Priser i de dyre Aar til Consumenternes Skade, og nedtrykker de lave Priser i de rige Aar til Producenternes Skade. Jeg giver dette som min personlige Mening, men er beredt til at understøtte den i Underhuset ved mit Bo tum. Jeg forbliver o. s. v. J. Russell." Brevet har imidlertid ikke selv de sædvanligt saakaldte ministerielle Blades fuldkomne bifald. Morning-Chronicle udtaler sig ubetinget imod enhver ogsaa moderat og fast Korntold; det er i alle Classers Jnteresse, saavel Agerdyrkernes som Manufacturisternes, at Korn lovenes Afskaffelse er fuldstændig og ubetinget. Courier siger, moderat Told er ulykkeligviis et ubestemt Udtryk, og den Ene kalder moderat, hvad den Anden betegner som umaadelig, selv en Told af 10 Sk. paa Hvede var altfor høi for at finde almindelig Tilfredsstillelse. Men samme Blad erklærer sig imod fuldkommen Ophævelse af al Told, da dette vilde ophæve Kornavlen, imedens en fast Told fra 510 Sh. vilde give Agerdyrkeren saa megen Beskyttelse imod Concurrentsen med den udenlandske Kornavl, at hans Flid kunde blive belønnet, og enhver passende Landstrimmel bruges til Kornavl. Landrenten vilde kun falde 5 til 6 pCt. og og faa Aar, ved den almindelige Velstands Stigen, igjen hæve sig fra denne øieblikkelige Dalen. Ligeledes vil Korntoldens Nedsættelse indvirke paa Stats-Jndtægternes Stigen derved, at de arbeidende Classers stigende Velstand og den forøgede National-Rigdom vil forøge For brugen af de beskattede Fornødenheder og Beqvemmeligheder. Courier vurderer denne Jndtægts Forøgelse til 4 Millioner Pund, for hvilke da de andre Skatter kunde nedsættes, en Velgierning, som vilde yde Landeiendommenes Besiddere rig Erstatning for den øieblikkelige, ikke betydelige Falden af deres aarlige Jndtægter. - Den efter Hollandske Blade, meddeelte Efterretning om Dronningens Forlovelse med Prinds Albert af Coburg synes overilet, og bekræftes ikke ved de sidste Engelske Blade. - Domstolen Queens Bench har nu fældet Kiendelse imod de Canadiske Fanger, saa at altsaa Deporta tionsstraffen, hvortil de vare dømte i Canada, erklæres for lovmæssig, og de altsaa lide denne Straf Denne Afgjørelse har vakt saa meget større Opsigt, som den netop staaer i Modsigelse med den af Parlamentet imod Lord Durham fulgte Fremgangsmaade thi denne havde dengang ikke handlet anderledes end Gouverneuren af Øvre-Canada, Sir Arthur, i det foreliggende Tilfælde; her som hist vare de fangne Rebeller paa blot Tilstaaelse af deres Skyldighed, uden retslig Procedure, blevne domfældte, og Lord Durham var endog gaaet mildere til Værks, idet han kun forviste Fangerne, rigtignok med Trudsel af Dødsstraf, i Tilfælde af at de vendte tilbage, til Bermudas-Øerne, medens Sir Arthur tilkiendte dem Deportation til en Straf-Colonie. Dog bliver nu den Sidstes Fremgangsmaade befundet lovmæssig af Domstolene her, medens Grev Durhams af Parlamentet erklæredes for ulovlig.